Document ID: 31994D0678

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Οκτωβρίου 1994 για την τροποποίηση της απόφασης της Επιτροπής 92/452/ΕΟΚ για την κατάρτιση των καταλόγων των ομάδων συλλογής εμβρύων οι οποίοι έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα (Κείμενο που παρουσιάζει ενδιαφέρον για τον ΕΟΧ) (94/678/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία του Συμβουλίου 89/556/ΕΟΚ της 25ης Σεπτεμβρίου 1989 για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων βοοειδών εκτροφής (1), όπως τροποποιήθηκε τελευταία από την απόφαση 94/113/ΕΟΚ της Επιτροπής (2), και ιδίως το άρθρο 8,
Εκτιμώντας:
ότι η απόφαση 92/452/ΕΟΚ της Επιτροπής (3), όπως τροποποιήθηκε τελευταία με την απόφαση 94/608/ΕΚ (4), καθορίζει έναν κατάλογο εγκεκριμένων ομάδων συλλογής εμβρύων σε τρίτες χώρες για την εξαγωγή εμβρύων κατοικιδίων ζώων στην Κοινότητα-
ότι, σύμφωνα με την οδηγία 93/52/ΕΟΚ του Συμβουλίου (5), οι τρίτες χώρες είναι δυνατόν να επιτρέπουν στις ομάδες παραγωγής εμβρύων να παρέχουν γονιμοποιημένα ή καλλιεργημένα in vitro έμβρυα για εξαγωγή προς την Ευρωπαϊκή Κοινότητα-
ότι οι αρμόδιες αρχές των Ηνωμένων Πολιτειών της Αμερικής έχουν προωθήσει κατάλογο των ομάδων παραγωγής εμβρύων και τροποποιήσεις του καταλόγου των ομάδων συλλογής εμβρύων, καθώς και η Δημοκρατία της Τσεχίας και το Ισραήλ έχουν προωθήσει καταλόγους εγκεκριμένων ομάδων συλλογής στο έδαφός τους-
ότι, έχοντας υπόψη τις διατάξεις της συμφωνίας για τον Ευρωπαϊκό Οικονομικό Χώρο, δεν είναι αναγκαίο να διατηρηθούν οι κατάλογοι των ομάδων συλλογής εμβρύων για τις εισαγωγές σπέρματος βοοειδών προελεύσεως Αυστρίας-
ότι καθίσταται τώρα αναγκαίο να τροποποιηθεί η απόφαση 92/452/ΕΟΚ για να εγκριθούν επισήμως οι ομάδες παραγωγής εμβρύων στις Ηνωμένες Πολιτείες της Αμερικής και οι ομάδες συλλογής εμβρύων στη Δημοκρατία της Τσεχίας και στο Ισραήλ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 92/452/ΕΟΚ τροποποιείται ως εξής:
1. Στην επικεφαλίδα προστίθενται οι λέξεις "και ομάδες παραγωγής εμβρύων" μετά από τις λέξεις "ομάδες συλλογής εμβρύων".
2. Το παράρτημα αντικαθίσταται από το παράρτημα της παρούσης απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Οκτωβρίου 1994.

Labels: 0
3
5
6